নো মার্সি (ইউকে)

নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি নো মার্সি কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ১৯৯৯ সালের ১৬ই মে তারিখে ইংল্যান্ডের ম্যানচেস্টারের ম্যানচেস্টার ইভেনিং নিউজ এরিনায় অনুষ্ঠিত হয়েছে।

এই অনুষ্ঠানে সর্বমোট আটটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে স্টোন কোল্ড স্টিভ অস্টিন ডাব্লিউডাব্লিউএফ চ্যাম্পিয়নশিপ ম্যাচে ট্রিপল এইচ ও দি আন্ডারটেকারকে পরাজিত করেছে। অন্যান্য শীর্ষস্থানীয় ম্যাচে, বিলি গান একক ম্যাচে ম্যানকাইন্ডকে এবং ছয় জনের ট্যাগ টিম ম্যাচে মিনিস্ট্রি অব ডার্কনেস দ্য ব্রুডকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

পটভূমি
নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মে মাসে অনুষ্ঠিত হয়।

১৯৯৯ সালের এই অনুষ্ঠানটি নো মার্সি কালানুক্রমিকের প্রথম অনুষ্ঠান ছিল, যা ১৬ই মে তারিখে ইংল্যান্ডের ম্যানচেস্টারের ম্যানচেস্টার ইভেনিং নিউজ এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।

তথ্যসূত্র

বহিঃসংযোগ


১৯৯৯

নো মার্সি
বিষয়শ্রেণী:মে ১৯৯৯-এ মার্কিন যুক্তরাষ্ট্রে ঘটনা
বিষয়শ্রেণী:১৯৯৯-এ ইংল্যান্ড
বিষয়শ্রেণী:ইংল্যান্ডে ঘটনা
বিষয়শ্রেণী:ম্যানচেস্টারে পেশাদার কুস্তি